CELEX: 32015R2253
Language: fi
Date: 2015-12-02 00:00:00
Title: Komission täytäntöönpanoasetus (EU) 2015/2253, annettu 2 päivänä joulukuuta 2015, tiettyjen tavaroiden luokittelusta yhdistettyyn nimikkeistöön

5.12.2015   
            
            
               FI
            
            
               Euroopan unionin virallinen lehti
            
            
               L 321/6
            
         KOMISSION TÄYTÄNTÖÖNPANOASETUS (EU) 2015/2253,
   annettu 2 päivänä joulukuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä joulukuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara (ns. ”vetosuoja” tai ”oven alareunan tiivistelista”), joka koostuu alumiinisesta levystä, jonka mitat ovat noin 100 × 3 cm, ja muovisista harjaksista, joiden pituus on noin 2 cm ja poikkileikkauksen läpimitta enemmän kuin 1 mm ja jotka on kiinnitetty levyyn. Levyä peittää yhdeltä puolelta itsekiinnittyvä kalvo.
                  Levy kiinnitetään oven alareunaan liimakalvolla. Harjakset ovat oven alareunan ja lattian välissä ja estävät ilmavirran, lian jne. pääsyn sisälle.
                  
                      (1) Ks. kuva.
               
               
                  3926 90 97
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3926, 3926 90 ja 3926 90 97 nimiketekstien mukaisesti.
                  Tavaran objektiiviset ominaisuudet huomioon ottaen sen tarkoituksena on tukkia oven ja lattian välissä oleva rako ja estää ilmavirran, lian jne. pääsy sisälle. Sitä ei ole tarkoitus käyttää puhdistusharjana. Sen vuoksi luokittelu nimikkeen 9603 kaltaiseksi harjaksi ei tule kyseeseen.
                  Kyseessä on kokoonpantu tavara, joka koostuu eri osista, kuten alumiinisesta levystä, muovisista harjaksista ja liimakalvosta. Harjakset antavat tavaralle sen olennaisen luonteen johtuen niiden tehtävästä tuotteen käyttötarkoitukseen nähden. Sen vuoksi luokittelu nimikkeen 7616 kaltaiseksi muuksi alumiinitavaraksi ei myöskään tule kyseeseen.
                  Tavara on sen vuoksi luokiteltava CN-koodiin 3926 90 97 muuksi muovitavaraksi.
               
            
         (1)  Kuva on ainoastaan ohjeellinen.